《上饶使君关蓬石永丰使君高贞复邀集观泉亭 其二》
明代·何吾驺

生平酷有王濛癖，此日方知陆井茶。使君为政如泉水，自我来井试雨芽。

天下素心人共照，吾侪雅事会须誇。婆娑夜色忘归晏，一路搴帷听晓鸦。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。